ועדת החוץ והביטחון, כנסת 25, פרוטוקול מספר 7, 2023-01-17 00:00

יולי יואל אדלשטיין: חברים, אני מתכבד לפתוח את ישיבת ועדת החוץ והביטחון

יולי יואל אדלשטיין:  הנושא על סדר-היום זה הארכת תוקף, מה שמכונה תקנות יו"ש – הצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), תשפ"ג– 2023

יולי יואל אדלשטיין:  אני מציע, חברים, קודם כול כהערה כללית, יש הרבה מאוד דברים מעניינים לומר על יהודה ושומרון

יולי יואל אדלשטיין:  הנושא היחידי על סדר-היום היום זה הארכת תוקף התקנות

יולי יואל אדלשטיין:  אני מציע שלא ניכנס לדיון מהותי על כל העמדות שיש לנו בנושא השטח המדובר

יולי יואל אדלשטיין:  ואני מציע שמשרד המשפטים, אם אני לא טועה – מי מציג את החוק מטעם הממשלה?     

אבינועם סגל אלעד: אני, ממשרד המשפטים, ייעוץ וחקיקה

יולי יואל אדלשטיין: אז אבינועם יציג מטעם משרד המשפטים את החוק, מטעם הממשלה

יולי יואל אדלשטיין:  אחר כך הייעוץ המשפטי של ועדת החוץ והביטחון יגיד מה שיש לו להגיד ואנחנו נפתח את הדיון

יולי יואל אדלשטיין:  בבקשה, אדוני

אבינועם סגל אלעד: אז כידוע, בשנת 67', אחרי מלחמת ששת הימים, בעצם בתפיסה הלוחמתית של מדינת ישראל בשטחי אזור יהודה ושומרון, התקינו תקנות שנקראו בזמנו תקנות חירום, שנועדו בין היתר להסדיר שורה של יחסים וממשקים שבין ישראל לבין אזור יהודה ושומרון, שכידוע המשפט, השיפוט והמנהל לא חלים שם

אבינועם סגל אלעד:  כלומר, יש שתי מערכות דינים שונות, והתקנות האלה נועדו לסנכרן בין שתי מערכות הדינים האלה במגוון רחב של היבטים

אבינועם סגל אלעד:  מאז שנת 67' התקנות האלה הוארכו בחוק

אבינועם סגל אלעד:  כלומר, מדובר למעשה בחקיקה ראשית ולא בתקנות

אבינועם סגל אלעד:  אפשר לומר, בשני העשורים האחרונים, אולי יותר, הארכת השעה של הארכת התקנות נעשית כל פעם לתקופה של חמש שנים, ולמעשה כך הגענו עד הלום

אבינועם סגל אלעד:  ב-15 בפברואר פוקעת התקנות

אבינועם סגל אלעד:  ואנחנו מבקשים בחקיקה הממשלתית להאריך את תוקפן של התקנות בחמש שנים נוספות

אבינועם סגל אלעד:       דיברתי קודם כל על סנכרון מערכות המשפט, אז מדובר בנושאים מאוד מאוד מהותיים ביום-יום של חיי אזרחי מדינת ישראל, בין במערכת הפלילית הרגילה

אבינועם סגל אלעד:  כלומר, כל הסנכרון בין המערכת הפלילית הישראלית לבין עבירות או מערכת פלילית באזור יהודה ושומרון, הדבר הזה מוסדר באמצעות התקנות האלה

אבינועם סגל אלעד:  יש היבטים ביטחוניים של החזקת אסירים

אבינועם סגל אלעד:  יש היבטים אזרחיים של גביות של חובות ודברים ועוד כהנה וכהנה

אבינועם סגל אלעד:  ויש למעשה גם שורה ארוכה של חוקים ישראליים, שמופיעים בתוספת לסעיף 6ב, שהם חלים פרסונלית על אזרחים שמתגוררים באזור יהודה ושומרון

אבינועם סגל אלעד:      ולמעשה אנחנו מבקשים לא לשנות דבר אלא להאריך את תוקפן של התקנות, כפי שנעשה למעשה משנת 67' עד היום

רם בן ברק: אך ורק על התושבים היהודים?     

אבינועם סגל אלעד: הנושא של סעיף 6ב, התוספת הזו, היא חלה על אזרחים ישראלים

אבינועם סגל אלעד:  כלומר, המנגנון שזה נקבע בחקיקה זה שיש שורה של חוקים, והתקנות האלה למעשה קובעות שבכל מקום שכתוב "תושב" באותם חוקים הכוונה היא גם לתושב שמתגורר באזור יהודה ושומרון

אורנה ברביבאי: מה קורה בהיעדר תקנות בתוקף?     

אבינועם סגל אלעד: בהיעדר תקנות בתוקף, אנחנו התייחסנו לדבר הזה בשלהי ימיה של הממשלה הקודמת, כי היינו אולי לקראת מצב שכזה, אני חושב שהדרמה המרכזית או התקלה המשפטית הגדולה ביותר היא בהיבטים הפליליים

אבינועם סגל אלעד:  כלומר, היום כשאזרח ישראלי, לצורך העניין, עושה עבירה – גונב, רוצח, שודד – במעלה אדומים או בקריית ארבע, למעשה הדבר הזה מסדיר את סמכותם של בתי המשפט לנהוג בו ככל אזרח ישראלי אחר, על פי כל הכללים המשפטיים הישראליים

אבינועם סגל אלעד:  ולכן בהקשר הזה זו תקלה אחת משמעותית ביותר

אבינועם סגל אלעד:      תקלה שנייה משמעותית ביותר זה החזקת אסירים משטחי האזור

אבינועם סגל אלעד:  כלומר, אסירים ביטחוניים פלסטינים מוחזקים היום בישראל, למיטב ידיעתי כמה אלפים

אבינועם סגל אלעד:  בהיעדר התקנות האלה לא תהיה הסמכה חוקית או הסדרה נורמטיבית להחזקה, ומכאן גם תחול תקלה משפטית נוספת

אבינועם סגל אלעד:      ובהיבטים האזרחיים, שוב, יש שורה של תקלות, מסדר משני אני קורא להן

אבינועם סגל אלעד:  אבל בעיקר בהיבטים הפליליים זו דרמה של ממש, אם אפשר לומר

אבינועם סגל אלעד:  כדי להמחיש את הדבר, זה למעשה יחייב התייחסות לאזור יהודה ושומרון בדומה למדינת חוץ אחרת, אנגליה

אבינועם סגל אלעד:  אז אם אזרח ישראלי עושה עבירה, נצטרך לעשות הסדרים של הסגרות ושל דברים כהנה וכהנה

אבינועם סגל אלעד:       כל הדברים האלה מוסדרים בתקנות האלה, ולכן מבחינה משפטית כמובן הדבר הזה הכרחי להמשך החיים התקינים של כלל אזרחי מדינת ישראל, כי לדבר הזה יש השפעה - - -     

אורנה ברביבאי: עוד שאלה: העניין הזה של חמש שנים, הזמניות של הארכת התוקף, ממה היא נובעת? למה כל פעם מחדש? העניין הוא שבעצם לא התקבלה החלטה סופית מדינית בהקשרים האלה של עתיד אזור יהודה ושומרון, וזה מין קיבוע

אורנה ברביבאי:  זה בעצם שיקוף של המצב הקיים

שרון ניר: אבל למה דווקא חמש שנים?     

קריאה: שזה יהיה אחרי הבחירות הבאות

אבינועם סגל אלעד: לא, לגבי חמש שנים, אז אמרתי: אם מסתכלים החל מראשית שנות ה-2000 זה כל פעם לחמש שנים

אבינועם סגל אלעד:  הייתה לנו הארכה ב-2003, 2007, 2012, 2017, ועכשיו אנחנו פה

שרון ניר: והיסטורית?     

אבינועם סגל אלעד: היסטורית היו תקופות, בשנות ה-80 לדעתי, שזה היה לתקופה של שנה

אבינועם סגל אלעד:  אחרי זה לתקופה של שנתיים זה הוארך

אבינועם סגל אלעד:  אז אם שואלים אותי: מדוע חמש שנים? זה לא מקודש

אבינועם סגל אלעד:  כמובן, אין לי איזו אמת מידה משפטית שתגיד: חייבים חמש שנים

רם בן ברק: למה עכשיו זה לא היה חמש שנים? הרי אישרנו את זה לפני כמה חודשים, לפני שנה

אבינועם סגל אלעד: לא, לא הצליחו לאשר את זה

מירי פרנקל-שור: זה לא אושר

רם בן ברק: זה לא אושר בסוף?     

זאב אלקין: היו כאלה שהצביעו נגד ועכשיו יצביעו בעד

יולי יואל אדלשטיין: והיו כאלה שהצביעו בעד ועכשיו יצביעו נגד

רם בן ברק: לא, אנחנו לא נצביע נגד

רם בן ברק:  אז זה היה בלי תקנות עד עכשיו?     

יולי יואל אדלשטיין: בגלל פיזור הכנסת - - -     

אלעזר שטרן: לא, המילה רצף - - -     

אבינועם סגל אלעד: סעיף 38 לחוק-יסוד: החקיקה קובע - - -     

מירי פרנקל-שור: לא, לחוק-יסוד: הממשלה

אבינועם סגל אלעד: לחוק-יסוד: הממשלה

אלעזר שטרן: אני רציתי לשאול בדיוק על זה

אלעזר שטרן:  האם תקופת הבחירות נכנסה לתוך התקופה שאין או שהיא נכנסה עוד לתוך התקופה שיש?     

זאב אלקין: שיש

זאב אלקין:  זה הוארך אוטומטית

אלעזר שטרן: סליחה, אני יודע שזה הוארך אוטומטית

אבינועם סגל אלעד: הכנסת התפזרה לפני שהתקנות פקעו

אלעזר שטרן: אה, היא התפזרה לפני?     

אבינועם סגל אלעד: בדיוק

מירי פרנקל-שור: לא, היא לא התפזרה לפני, היא התפזרה באותו היום שהתקנות פקעו

אבינועם סגל אלעד: היא התפזרה באותו יום, ממש כמה שעות לפני הפקיעה

יולי יואל אדלשטיין: מירי, שנייה

יולי יואל אדלשטיין:  חברים, כל השאלות, ואני שמח על כך, הן לעניין, שאלות אינפורמטיביות

יולי יואל אדלשטיין:  אממה, כמו שאמרתי - - -     

מאיר כהן: צריך להצביע בסוף

יולי יואל אדלשטיין: לא, לא על זה, יש לי זמן

יולי יואל אדלשטיין:  הכול בסדר

יולי יואל אדלשטיין:  ברגע שאבינועם יסיים, אמרתי, הייעוץ המשפטי של הוועדה יתייחס לעוד כמה דברים, בין היתר לתקופת ההארכה, בין היתר אתמול היועצים המשפטיים הפיצו לכל חברי הכנסת, חברי הוועדה וממלאי מקום, סקירה, כשקיימת התייחסות בסקירה הזאת בדיוק לשאלות שנשאלו

יולי יואל אדלשטיין:  אז אני מציע, בואו נשמע את - - -     

אלעזר שטרן: קראתי את הסקירה

אלעזר שטרן:  אני לא בטוח

יולי יואל אדלשטיין: מצוין

יולי יואל אדלשטיין:  אז בואו נשמע את משרד המשפטים ואת הייעוץ המשפטי של הוועדה, ואולי אז נוכל להפנות שאלות לשניהם

זאב אלקין: לא, אבל זו שאלה מהותית, אדוני היושב-ראש

יולי יואל אדלשטיין: אני יודע

יולי יואל אדלשטיין:  אבל כמו שאמרתי, יש עמדה של משרד המשפטים - - -     

זאב אלקין: שכנראה שחבר הכנסת רם בן ברק וחבר הכנסת שטרן לא שמו לב שיצאנו לבחירות, והם היום יושבים פה ולא אחד יושב-ראש ועדה ושני שר, בין השאר כי ראש הממשלה לשעבר נפתלי בנט החליט לפזר את הכנסת ואת הקואליציה, בגלל שרצה לעשות את זה לפני פג תוקף של התקנות

יולי יואל אדלשטיין: בגלל מספר סיבות

יולי יואל אדלשטיין:  זה כמו העליה של שרון להר הבית, אם זה באמת בגלל זה או לא בגלל זה

זאב אלקין: אנחנו פה - - -     

אלעזר שטרן: אבל עד שאנחנו פה, למה חמש שנים? שנה

אלעזר שטרן:  עוד מעט משנים את הכול

יולי יואל אדלשטיין: טוב, חברים

קריאה: אני בעד עשר שנים, אלעזר

אבינועם סגל אלעד: הדברים המהותיים נאמרו

אבינועם סגל אלעד:  כמובן יש לזה השלכות מאוד משמעותיות בהיבטים פליליים, אזרחיים, ביטחוניים

אבינועם סגל אלעד:  לגבי החמש-שנים, שוב, אמרתי, הדבר הזה לא מקודש, אבל שמעתי פה שאלה: אז למה לא להאריך לתקופה הרבה יותר ארוכה? גם בהקשרים האלה צריך לזכור, הקיבוע של המצב הקיים זה באמת בהיעדר החלטה מדינית אחרת על איך האזור יתנהל

אבינועם סגל אלעד:  יש גם איזושהי חשיבות גם בהיבטים בין-לאומיים, שנכון להשאיר את המצב כפי שהוא

אבינועם סגל אלעד:  ולכן זו הבקשה של תיקון החקיקה הממשלתי, להשאיר בדיוק באותו מנגנון שקרה כבר - - -     

אלעזר שטרן: הממשלה מבקשת חמש שנים?     

אבינועם סגל אלעד: כן

אלעזר שטרן: הייתי בטוח שהיא תבקש שנה

אבינועם סגל אלעד: לא, חמש שנים

אלעזר שטרן: כדי להחיל את החוק

אלעזר שטרן:  הרי זה בגלל שאין חוק, כי אם היה חוק ישראלי לא הייתה לנו בעיה

אלעזר שטרן:  עד שיש ממשלה כזאת של רוב ימני לאומי מובהק - - -     

בועז ביסמוט: סבלנות

משה סולומון: אבל גם זה יגיע

משה סולומון:  עובדים גם על זה

אלעזר שטרן: דוגרי

בועז ביסמוט: סבלנות

בועז ביסמוט:  עד שיש לי סוף סוף ממשלת ימין, לסיים את רפורמת - - -     

ניסים ואטורי: אלעזר, לפי התגובה הימין נמצא באופוזיציה, ככה זה נראה, שאתם יותר ימניים מאיתנו

ניסים ואטורי:  הם ממש דואגים לנו

אלעזר שטרן: ברור

אלעזר שטרן:  אנחנו רצינו להעביר את זה מזמן, אל תתפלא

אלעזר שטרן:  אנחנו רצינו להעביר את זה קודם

יולי יואל אדלשטיין: נחמד מאוד

יולי יואל אדלשטיין:  גם ההומור במקום

יולי יואל אדלשטיין:  אבל אני מציע שהייעוץ המשפטי של ועדת החוץ והביטחון גם יתייחס לנושא, ואנחנו נמשיך עם תחרות ההומור

אלעזר שטרן: סרקזם

יולי יואל אדלשטיין: סרקזם

יולי יואל אדלשטיין:  בבקשה, אדוני

גלעד נוה: למען האמת, אבינועם עבר על כל הנושאים, אז אנחנו לא - - -     

יולי יואל אדלשטיין: אתה רוצה להתייחס ספציפית שאתמול גם עלתה פה בדיונים – אמר נציג משרד המשפטים: חמש שנים זה לא קדוש – מה העמדה של הייעוץ המשפטי בוועדה?     

גלעד נוה: זה בעצם סוג של איזון בין מצב שבו אנחנו מאריכים לתקופה יותר ארוכה, ולכן אנחנו כבר יותר קרובים למשמעות של החלה מלאה בצורה שוטפת בעצם של החקיקה, לעומת מצב שבו אנחנו הולכים להוראת שעה, משהו שהוא קצר יותר

רם בן ברק: יש לי שאלה

רם בן ברק:  לשינויים שנעשים היום במשרד הביטחון ובסמכויות בין שר הביטחון לשר נוסף שהוא שר אזרחי במשרד ראש הממשלה יש השפעה על התקנות האלה?     

יולי יואל אדלשטיין: למשרד המשפטים?     

רם בן ברק: לא שאלתי אותך

גלעד נוה: שוב, זה חוק תשתיתי

גלעד נוה:  ההתנהלות הפנימית זה נושא אחר ונפרד, ואין השלכה על הדבר הזה

גלעד נוה:  כלומר, הבעיות המשפטיות אולי יכולות להיות במקום אחר, אבל לא כאן בהארכה של התקנות

זאב אלקין: לא, חלק מההפעלה של התקנות שרלוונטית למנהל האזרחי, היא תהיה תחת השר סמוטריץ' לא תחת השר גלנט

יולי יואל אדלשטיין: אבל זה נוגע להרבה מאוד משרדים

גלעד נוה: דווקא הסמכויות של המנהל האזרחי פחות מעוגנות

גלעד נוה:  הן בחקיקה של צווים של המפקד הצבאי, ולא מעוגנות דווקא בתקנות האלה

יולי יואל אדלשטיין: נכון

יולי יואל אדלשטיין:  טוב, חברים, אני מציע שאנחנו נעשה דיון יותר מסודר

יולי יואל אדלשטיין:  בטח יש התייחסויות של חברי הכנסת

יולי יואל אדלשטיין:  חברי הכנסת, מי שרוצה להירשם ירים יד ואסף ייתן את זכות הדיבור

יולי יואל אדלשטיין:  אומנם המילה סביר היום היא מילה מסוכנת, אבל זמן סביר בבקשה

זאב אלקין: אתה מתכוון היום גם להצביע ולדון בהסתייגויות וכו'? כדי שנבין את - - -     

יולי יואל אדלשטיין: נראה

יולי יואל אדלשטיין:  חברים, בואו, זה גם חשוב באמת מבחינת התקדימים

יולי יואל אדלשטיין:  במקרה יצא כך שמנהל ועדת החוץ והביטחון אסף פרידמן היה עד לא מזמן מנהל ועדת החוקה, איפה שהתקנות האלה עברו לפני 5

יולי יואל אדלשטיין: 5 שנים, משהו כזה

יולי יואל אדלשטיין:  בדיון נכחו שני חברי כנסת

יולי יואל אדלשטיין:  יושב-ראש הוועדה לא נכח מסיבות כאלה ואחרות, היה חבר כנסת שניהל את הישיבה, ועוד חבר כנסת נוסף, שכנראה היה בדרך לוועדה אחרת וטעה בדרך והגיע לוועדת החוקה

יולי יואל אדלשטיין:  הדיון ארך חמש דקות

יולי יואל אדלשטיין:      עכשיו, מסיבות שהוזכרו כבר כאן, בין היתר על ידי חבר הכנסת אלקין ואחרים, עכשיו זה נושא חם

יולי יואל אדלשטיין:  אני בשבע שנותיי כיושב-ראש הכנסת, שהיה די ערני, לא זכרתי את דבר קיומן של התקנות האלה, ואף פעם לא הפנה אליי אף אחד שאלה, שיש איזה מתח סביב אישור התקנות

יולי יואל אדלשטיין:  ברור שעכשיו יש הרבה סיבות, כפי שתיקן אותי חבר הכנסת שטרן, לסרקזם, אבל אני חושב שבאמת, כפי שאמרתי, הנושא היחידי על סדר-היום זה הארכת תוקף התקנות

יולי יואל אדלשטיין:  זו שאלה סופר לגיטימית לשאול: למה זה חמש שנים, ולא כל שנה ולא כל עשר שנים וכן הלאה וכן הלאה?      אבל אני מציע, שאם אנחנו נתרכז בדיון על התאריכים, ובסופו של דבר יש לי איזושהי תחושה שאחרי כל הדיון הסוער רוב מכריע של חברי הכנסת במליאה וגם כנראה בוועדה יצביעו בעד הארכת תוקף התקנות, אז אני מציע, כמו שאמרתי, לשמור על זמן סביר

יולי יואל אדלשטיין:  אם נוכל היום להצביע מה טוב, אבל כפי שאמרתי אתמול בפתיחת הוועדה, אנחנו לא עובדים אצל אף אחד

יולי יואל אדלשטיין:  אם אני אהיה סבור שזה דיון מהותי וצריך לתת לו עוד זמן, אז ניתן גם זמן

יולי יואל אדלשטיין:  אבל אני כרגע לא חש, אלא אם תפתיעו אותי, על מה אפשר לפתח פה דיון מהותי

יולי יואל אדלשטיין:  בבקשה, יש סדר דוברים, הראשון – אלעזר שטרן

יולי יואל אדלשטיין:  בבקשה, אדוני

יולי יואל אדלשטיין:  אחריו – חבר הכנסת רם בן ברק

אלעזר שטרן: אני רוצה לשאלה ששאלתי קודם

אלעזר שטרן:  אין ספק שהרעיון הזה של שימוש בתקנות לשעת חירום זה סוג של התחמקות מהפרלמנט, מהחלות של חוק, או סידור המצב ברוח כזאת – אנחנו ככלל, אני חושב, אדוני היושב-ראש, לא אוהבים הארכה של תקנות חירום

אלעזר שטרן:  אם הזכרת את ועדת החוקה, וגם אתה כיושב-ראש הכנסת לדעתי, תקן אותי אם אני טועה, כל הזמן פעלת לצמצם את הנושא של הארכות של תקנות לשעת חירום

יולי יואל אדלשטיין: אכן כך

אלעזר שטרן: אוקיי

אלעזר שטרן:  אני חושב שהמדינה מתבגרת

אלעזר שטרן:  ויש תקנות לשעת חירום שהן כמעט מיום היווסדה, ואנחנו עושים ספירת מלאי מדי תקופה, כדי לראות איך התקדמנו בצמצום התקנות האלה

אלעזר שטרן:  אני חושב שהארכה של חמש שנים, לא משנה מאיזה צד פוליטי אתה, מנטרלת את הדיון לשני הצדדים

אלעזר שטרן:  היא מקילה, היא יוצרת אפילו סוג של אשליה

אלעזר שטרן:  אלה שרוצים להחיל ריבונות, ואלה שרוצים להיפרד

אלעזר שטרן:  ואנחנו חוסים תחת הכותרת או מה שהעניק לנו הפרלמנט אפשרות של תקנות חירום, שכמו שציינתי קודם, זה מכשיר שאני מקווה שרובנו המוחלט לא אוהבים אותו, ולא חושבים ככה לגבי החלטות אחרות, שבגלל מצב החירום של הבריטים אנחנו הארכנו אותן גם כל פעם

אלעזר שטרן:  וגם לא אחרי שאנחנו ביהודה ושומרון כל כך הרבה שנים, שבעיניי צריך לעשות דיון מה הסטטוס שלנו שם

אלעזר שטרן:      אני חושב שחמש שנים דוחף אותנו או מונע דיון בהקשרים האלה

אלעזר שטרן:  ובסרקזם אני אומר, הממשלה הייתה צריכה להגיד: תנו לנו ארבעה חודשים, נסדר את זה, נגמור את המהפכה החוקתית, ואוטוטו אנחנו מחילים ריבונות, סוף סוף יש ממשלה שיכולה לעשות את זה

אלעזר שטרן:  האחרים יכולים להגיד, ודרך אגב אני בטוח, אדוני היושב-ראש, שיהיו כאלה שיצביעו נגד, בגלל שהם לא רוצים שנהיה שמה בכלל, כאילו מהצד השני

אלעזר שטרן:  אם אני זוכר טוב, אנחנו ביש עתיד, אני חושב שאני הצבעתי בעד, אבל יש כאלה שלא הצביעו או שהצביעו נגד

אלעזר שטרן:  ולכן אני באמת חושב שהתקופה היא ארוכה מדי

זאב אלקין: חבר הכנסת שטרן, לא זכור לי שבהצבעה לפני חצי שנה היו ח"כים ביש עתיד שהצביעו נגד

אלעזר שטרן: אני לא דיברתי על זה

אלעזר שטרן:  אני דיברתי מתי שפעם האחרונה כן הארכנו, לא מתי שלא הצלחנו להאריך

מאיר כהן: בפעם האחרונה הצביעו בעד כולם

אלעזר שטרן: הינה, זה מה שאמרתי

אלעזר שטרן:  להבדיל מהאופוזיציה של אז, אנחנו הצבענו בעד, למרות שהיינו אופוזיציה בדברים האלה

אלעזר שטרן:      ולכן אני באמת חושב שהדיון הזה הוא חשוב

אלעזר שטרן:  אני כמובן בעד להאריך, אדוני היושב-ראש, אבל אני חושב שנכון להאריך את זה בשנה, ואם צריך נתכנס עוד פעם לדיון הזה להאריך

אלעזר שטרן:  אני חושב שככלל תקנות חירום, בלי קשר לנושא הזה, זה לא טוב להאריך לחמש שנים

אלעזר שטרן:  תודה

יולי יואל אדלשטיין: תודה, חבר הכנסת שטרן

יולי יואל אדלשטיין:  חבר הכנסת רם בן ברק, בבקשה

רם בן ברק: תודה רבה

רם בן ברק:  ראשית, אני רוצה לפתוח בזה שיש עתיד, ואני בתוכם, בוודאי נתמוך או לפחות לא נתנגד משיקולים אופוזיציוניים

רם בן ברק:  כמובן אנחנו מעוניינים שהחוק הזה יעבור, כי החוק הזה חשוב להמשך החיים התקינים של תושבי יהודה ושומרון

רם בן ברק:      אני רוצה להזכיר, מאחר שהדיונים הקודמים היו בוועדה בראשותי, שהאופוזיציה שהיום היא הקואליציה התנגדה לחוק הזה בנמרצות, והגישו כאן עשרות אלפי הסתייגויות ודחו את הדיונים

רם בן ברק:  היה ראוי שלפחות קצת יתביישו בהתנהלות שהם התנהלו בפעם הקודמת

בועז ביסמוט: למה? גילו אחריות בטיימינג שהפילו את זה

רם בן ברק: עוד מעט יגיע תורך לדבר, אדוני

קריאה: כן, אני אענה לך

רם בן ברק: אני מצטרף לדעתו של אלעזר שטרן

רם בן ברק:  מעבר לזה שצריך לתמוך בזה ולהאריך את זה, הגיע הזמן שמדינת ישראל תקבל החלטות אמיצות בנוגע ליהודה ושומרון, ותפסיק את מצב החירום לכאן או לכאן, אני לא נוקט עמדה

רם בן ברק:  לכאן או לכאן

רם בן ברק:  להזכיר לכולם, שהשבוע מגיעה לביקור בישראל משלחת של סנאטורים מארצות הברית, והם ביקשו לא להיפגש עם אנשי הציונות הדתית

רם בן ברק:  אי-אפשר לנתק את הסיפור הזה של התקנות האלה מהסיפור של פוליטיקאים שרוצים דריסת רגל בתוך יהודה ושומרון, בתוך משרד הביטחון

רם בן ברק:  אי-אפשר לנתק את זה מההפיכה המשפטית-שלטונית שמתבצעת במקביל

רם בן ברק:  ולמרות כל זה, יש עתיד תתמוך מתוך אחריות בהארכת התוקף של התקנות

רם בן ברק:  תודה

יולי יואל אדלשטיין: תודה, חבר הכנסת בן ברק

יולי יואל אדלשטיין:  חבר הכנסת זאב אלקין

יולי יואל אדלשטיין:  אחריו – מאיר כהן

זאב אלקין: תודה רבה, אדוני היושב-ראש

זאב אלקין:  היות שדווקא לשם שינוי אין לנו כוונה לעשות פיליבסטר בנושא הזה בוועדה, אני בתוך דבריי אתייחס גם לגופה של החקיקה ולנסיבות המאוד-ייחודיות של האישור שלה כרגע, וגם להנמקת ההסתייגויות, במידה שתחליטו להצביע היום, היות שאני צריך אחר כך לעזוב את הוועדה, שלא ייאמר שלא נימקתי אותן בוועדה

יולי יואל אדלשטיין: בבקשה

זאב אלקין: והדברים גם קשורים אחד לשני

זאב אלקין:      קודם כול אני חושב שכל בר-דעת שמכיר קצת את התקנות ובמה הן נוגעות, מבין שחייבים לאשר אותן, כי אחרת רמת האנדרלמוסיה שתיווצר – אגב, לא רק ביהודה ושומרון, אלא גם בממשק בין השטח הריבוני של מדינת ישראל לבין יהודה ושומרון – תהיה נוראית

זאב אלקין:  ודובר על זה לא מעט בזמנו, כשהתקנות האלה לא אושרו, מה המחיר של היעדר אישור, שיפגע בחיי כל אזרח ישראלי

זאב אלקין:  אגב, לא רק המתיישבים ביהודה ושומרון עצמם

זאב אלקין:  ולכן אין ספק שצריך לאשר את ההארכה של התקנות

זאב אלקין:      דבר שני, פשוט פרט היסטורי, כי איכשהו התקבע בדיון הציבורי, שבגלל שהתקנות האלה לא אושרו יצאנו לבחירות, ולכן הם לא אושרו

זאב אלקין:  אז אני אוסיף פרט היסטורי: ברגע שהוחלט שיוצאים לבחירות, אז לא לעצם קיומן אלא למועד היציאה לבחירות היה משקל גם בלא לאפשר לתקנות לפוג, כדי לגרום להארכה אוטומטית שלהן, כדי למנוע את האנדרלמוסיה שדיברתי עליה

זאב אלקין:  אבל ברגע שכבר הוחלט לצאת לבחירות ועבר חוק הקדמת הבחירות, הציעה הממשלה דאז והקואליציה דאז לאשר את התקנות, כדי לא להיות תלויים רק בהארכה אוטומטית, אלא לחסוך לך, אדוני היושב-ראש, בקדנציה הזאת את כל התהליך הזה שכולנו עוברים

זאב אלקין:  ולא הייתה לזה כבר שום השפעה על הבחירות, כי הבחירות נקבעו כעובדה

זאב אלקין:  ולתדהמתנו ולהפתעתנו האופוזיציה של אז והקואליציה של היום אמרו לנו לא

זאב אלקין:  וכששאלתי: למה לא? מה אשמים מתיישבי יהודה ושומרון שהם הפכו לבני הערובה של כל הסיפור הזה, ומאריכים אותם רק אוטומטית לתקופה מסוימת והם לא יודעים מה יקרה? אמרו לי: אם נפסיד את הבחירות, אנחנו רוצים שתהיה לכם בעיה גם בהמשך, ולא אכפת לנו מה יקרה עם מתיישבי יהודה ושומרון

זאב אלקין:      אז זאת האמת

זאב אלקין:  יכולנו להאריך את התקנות ולצאת לבחירות

זאב אלקין:  יכולנו לעשות את שני הדברים האלה

זאב אלקין:  וזה לא קרה, וזאת האמת, וכדאי לזכור אותה

זאב אלקין:  לכן התירוץ שהשתמשנו בזה בשביל לצאת לבחירות, וזאת הייתה הסיבה שהן לא אושרו, הוא לא תקף

זאב אלקין:  זה היה נכון פעם אחת, זה לא היה נכון פעם שנייה

בועז ביסמוט: זה לא מדויק

זאב אלקין: זה מדויק לחלוטין, כי אני ניהלתי את המשא-ומתן

יולי יואל אדלשטיין: חבר הכנסת ביסמוט, אתה אחריו מקבל זכות דיבור

זאב אלקין: חבר הכנסת ביסמוט, אתה לא היית פה, אני ניהלתי את המשא-ומתן הזה עם השר קיש והשר לוין היום

זאב אלקין:  וזאת הייתה הצעתנו, וזאת התשובה שקיבלנו

זאב אלקין:  לכן התקנות האלה הוארכו רק טכנית לחצי שנה, ולא לחמש שנים כפי שהיה יכול לקרות כבר לפני חצי שנה, אחרי ההצבעה על החוק להקדמת הבחירות, בלי שום קשר פוליטי

זאב אלקין:      עכשיו, הנימוק השני שקיבלתי למה לא – ולכן אני דווקא רוצה לדבר על זה, כי זה מאוד משמעותי – למה לא רוצים להצביע על התקנות למרות שכבר יצאנו לבחירות היה כי אנחנו רוצים לשפר את המצב

זאב אלקין:  זה מצב לא מספיק טוב, שכל חמש שנים צריך להאריך ויש חוסר ודאות, אנחנו רוצים להאריך לתקופה יותר ארוכה, כדי לייצר ודאות לתושבי יהודה ושומרון, למשל לעשר שנים

זאב אלקין:  ככה נאמר לי באותה שיחה

זאב אלקין:  ויכול להיות שאפילו בכל מיני נאומים רשמיים מעל במת הכנסת, זה אני לא זוכר, אבל בשיחה בוודאי

זאב אלקין:  והפלא ופלא, עברה חצי שנה, הוקמה הממשלה של האופוזיציה דאז, הקואליציה של היום, הם מביאים את זה לכנסת בדיוק בנוסח שאנחנו הבאנו

זאב אלקין:  איפה כל הרצון הזה לשפר ולהאריך את זה לעשר שנים?     ולכן אני מציע לך, אדוני היושב-ראש, יכול להיות שלממשלה לא היה זמן, היא רצה מהר, עוד לא הספיקה לתת על זה את הדעת, כדי לקיים את ההבטחה שלה ואת ההתחייבות לציבור המתיישבים, שרוצים לשפר ולכן לא מאשרים, אנחנו יכולים לעשות את זה כוועדה

זאב אלקין:  אני מציע לתקן את התאריך, במקום חמש שנים לעשר שנים, או אפילו לכל מספר בין חמש לעשר – שש, שבע, שמונה, תשע, עשר, מה שנראה לנכון

זאב אלקין:  אני הייתי הולך בעקבות האמירה הזאת של ראשי האופוזיציה דאז, שהם סוג של ראשי הקואליציה של היום - - -     

שלום דנינו: אלקין, ואתה תצביע בעד?     

זאב אלקין: בוודאי

שלום דנינו: אם נאריך לעשר?     

זאב אלקין: בוודאי

אלעזר שטרן: אלקין? ברור

בועז ביסמוט: עם ההסתייגויות של רם בן ברק?     

שלום דנינו: ויש עתיד?     

שרון ניר: ישראל ביתנו תצביע בעד

זאב אלקין: אני קודם כול אומר שאנחנו בוודאי נצביע בעד בכל מקרה

אלעזר שטרן: אנחנו, דרך אגב, נתחשב בעמדת משרד המשפטים בעניין

זאב אלקין: כי דעתנו לא משתנה מהפוזיציה

זאב אלקין:  מה שחשבנו אז כשהיינו בקואליציה, אנחנו חושבים היום כשאנחנו אופוזיציה, שנכון להאריך אותה

רם בן ברק: חבר הכנסת אלקין, אבל עניין של עשר שנים יכול לעשות לנו בעיה בזירה הבין-לאומית

רם בן ברק:  לא בטוח שזה רעיון כל כך טוב

זאב אלקין: אני בטוח שכשאמרו לי חבר הכנסת לוין וחבר הכנסת קיש לפני חצי שעה הם בוודאי חשבו - - -     

אלעזר שטרן: הם התחשבו בזירה הבין-לאומית

זאב אלקין: הרי הם לקחו בחשבון שיש מצב שהם ינצחו בבחירות

זאב אלקין:  הם אמרו: אם ננצח נשפר ונביא עשר

זאב אלקין:  ואני מניח שחבר הכנסת לוין, כמי שטיפל בתוכנית טראמפ בזמנו, והיה ממש בלב המגעים עם הממשל האמריקני דאז, הוא בקיא ברגישויות השונות, והוא היום שר המשפטים, סגן ראש הממשלה, איש מאוד מאוד מרכזי בממשלה שהוקמה

זאב אלקין:  אני בטוח שכבר אז הוא לקח את זה בחשבון

אלעזר שטרן: אסף, צחוק נרשם לפרוטוקול?     

שלום דנינו: האומץ לשפר דברים – תראה כמה דברים אנחנו משפרים

זאב אלקין: אני רק מציע שתקיימו הבטחת בחירות

זאב אלקין:  אני רק עוזר לכם

זאב אלקין:      אדוני היושב-ראש, אני מציע לך לאמץ כנוסח הוועדה את התיקון הזה לעשר שנים או לכל מספר יותר גדול מחמש עד לעשר

זאב אלקין:  במידה שלא, אז אני מגיש בשמי, ויכול להיות שגם נצרף חלק מחבריי לסיעה, את ההסתייגויות שמציעות להאריך את התקנות לתקופות ארוכות יותר, בין שש לעשר שנים, בהתאם למה שהובטח בזמנו, כדי לעזור לממשלה החדשה לקיים את ההבטחה שלה לתת יותר ודאות לתושבי יהודה ושומרון, ולא להפוך אותם לבני ערובה של תהליך פוליטי

זאב אלקין:  ואם פתאום אחרי חמש שנים תהיה פה כנסת בהרכב אחר שלא תרצה להאריך?     

בועז ביסמוט: אפשר לשאול אותו שאלה?     

יולי יואל אדלשטיין: בבקשה, אם - - -     

זאב אלקין: אתה רוצה לשים את המתיישבים כבני ערובה, ואם לא יהיה פה רוב לאישור תקנות אז הם יידפקו? למה? להפך

זאב אלקין:  הבטחתם לתת להם ביטחון לעשר שנים

בועז ביסמוט: שאלה קצרה

יולי יואל אדלשטיין: בבקשה, שאלה קצרה

בועז ביסמוט: אני רוצה לשאול שאלה את חבר הכנסת אלקין

בועז ביסמוט:  אני מבין שההארכה הזו מחמש לעשר שנים זה למען תושבי יהודה ושומרון, שיקרים לך ולי, ולכל חברי הוועדה, יש לקוות

זאב אלקין: בוודאי

בועז ביסמוט: אז אני מניח שאתה מתנגד להסתייגויות של חבר הכנסת רם בן ברק

זאב אלקין: שמציע לצמצם את זה?     

בועז ביסמוט: לא, כי בסעיף 2 שלו אני רואה פה שהוא מוכן, זו ההסתייגות, בתנאי שיישאר הסטטוס-קוו הקיים ביהודה ושומרון ולא ישתנה

שרון ניר: בואו תניחו הצעה אחרי שתעשו עבודה

בועז ביסמוט: אז אתה רוצה לשפר או לא? פשוט תחליט - - - אז בוא תחליט, אתה איתם או נגדם?     

שרון ניר: בוא תניח אתה הצעה

אורנה ברביבאי: יכולות להיות לו הסתייגויות - - -     

בועז ביסמוט: לא, אם אתה רוצה לעזור ואתה רוצה עשר שנים, אז אל תקבל את ההסתייגות

בועז ביסמוט:  שוב, אופוזיציה מפוצלת

יולי יואל אדלשטיין: בועז, שאלת שאלה

זאב אלקין: אני אענה

זאב אלקין:  אומנם אנחנו אל בשעת שאלות, אבל אני אענה

יולי יואל אדלשטיין: אני מכיר את חבר הכנסת אלקין, גילוי נאות, לא מן היום, הוא הבין את השאלה, אני אומר בשמו, הוא ינסה להשיב

יולי יואל אדלשטיין:  בבקשה

בועז ביסמוט: אני יודע שהוא הבין מצוין

זאב אלקין: קודם כול, חבר הכנסת ביסמוט, אני מניח שאתה מכיר שבעבודת הכנסת זה שיש סיעות שונות באופוזיציה, ההסתייגויות של סיעה אחת לא מחייבות את הסיעה האחרת

זאב אלקין:  בהחלט אנחנו יכולים להצביע נגד, אנחנו יכולים לא להצביע, אנחנו יכולים לבקש נושא חדש אפילו על דבר כזה

אלעזר שטרן: אנחנו נבקש התייעצות סיעתית אם זה משהו חדש

זאב אלקין: או בין סיעתית

רם בן ברק: ברשותך, אני רוצה להקריא את כל ההסתייגות, כי הוא כמובן הקריא רק את החלק שהוא רצה שנשמע

בועז ביסמוט: כי הוא צורמת לי פשוט

בועז ביסמוט:  היא צורמת

זאב אלקין: חבר הכנסת ביסמוט, הבעיה היא אחרת

רם בן ברק: סליחה, אני רוצה להקריא את ההסתייגות, כי יכול להיות שאתה תתמוך בה

זאב אלקין: אני רק אסיים את התשובה

רם בן ברק: יבוא "ובתנאי שיישאר הסטטוס-קוו הקיים ביהודה ושומרון, ולא ישתנה בהתאם לרצונות של פוליטיקאים שסחטו שינויים בהסכמים הקואליציוניים"

בועז ביסמוט: למה, הליכוד לא רוצה שינויים שם?     

יולי יואל אדלשטיין: אני מתחיל להצטער שאפשרתי שאלה

זאב אלקין: אני רק אסיים את התשובה ברשותך

שרון ניר: חבר הכנסת ביסמוט, אז למה זה תקנות ולא משהו יותר - - -     

בועז ביסמוט: לגבי החלת ריבונות, אחרי זה אני אתן לכם, אם תרצו, הרצאה למה לא הייתה החלת ריבונות

בועז ביסמוט:  אני אסביר לכם

יולי יואל אדלשטיין: גברתי חברת הכנסת ניר, תוכלי לדבר אם תרצי, ותוכלי גם לשאול - - -     

זאב אלקין: אני רק אסיים את התשובה

זאב אלקין:  אני חושב שההסתייגות בנושא הזה של חבר הכנסת רם בן ברק היא לא רלוונטית, לצערי הרב

זאב אלקין:  למה? כי אני קראתי לעומק את ההסכמים הקואליציוניים שנחתמו, יש שם דברים שברור שרוצים לעשות אותם ויש להם לוחות זמנים – חודשיים, עד העברת התקציב, פרטים, לפעמים בדברים שקשורים לתקנים עד לתקן האחרון כמעט של עוזרת המזכירה

זאב אלקין:  אבל בנושא של הריבונות כתוב שם סעיף נורא קצר, שבאופן כללי כולם תומכים בריבונות, ובמועד ובזמן שייראה לנכון לראש הממשלה בהתאם לנסיבות תחול כאן ריבונות

זאב אלקין:  היות שאני מכיר את ראש הממשלה, ומעריך שלא יהיו נסיבות שלדעתו הגיע הזמן, אז לכן ההסתייגות לא רלוונטית, כי לא יהיה שום שינוי

זאב אלקין:  ומי שחתם על ההסכמים הקואליציוניים האלה, לצערי, מראש הקריב את נושא הריבונות, כי כשהוא רצה שמשהו יקוים אז הוא פירט את זה עד לתקן האחרון

אלעזר שטרן: מייד אחרי פינוי ח'אן אל-אחמר

יולי יואל אדלשטיין: טוב

יולי יואל אדלשטיין:  בבקשה, חבר הכנסת מאיר כהן, ואחריו – חבר הכנסת בועז ביסמוט

מאיר כהן: קצר, אדוני

מאיר כהן:  אחד, יש אנשים שגרים ביהודה ושומרון, ואנחנו נשב כאן ונתפלפל

מאיר כהן:  ואנחנו לא צריכים תמיד הרצאות, חבר הכנסת ביסמוט

מאיר כהן:  אתה יודע, הצניעות יאה לכולנו

מאיר כהן:  אנחנו מסתדרים

מאיר כהן:  אנחנו יודעים על מה אנחנו מדברים

מאיר כהן:  אנחנו גם יודעים שיש הסתייגויות, וזה המשחק בכנסת

מאיר כהן:  ומותר לאנשים להגיש הסתייגויות, שגם אם בסופו של דבר ההסתייגויות שלהם רשומות, אבל הם כן תומכים בחוק הזה

מאיר כהן:      אני רק רוצה להזכיר, הדברים שאמר אלקין מדויקים לגמרי

מאיר כהן:  ממש לגמרי

מאיר כהן:  כך זה היה, וכך הוא תיאר את זה

מאיר כהן:  עכשיו אנחנו צריכים - - - את הכול

מאיר כהן:  אנחנו נישמע ליועצים המשפטיים, ואם זה חמש שנים – חמש שנים

מאיר כהן:  יש שם אנשים, שבמידה וזה לא יעבור זה יקשה על חייהם, אנחנו צריכים לעשות הכול בכדי פחות להתפלפל, ולהצביע להאריך את התקנות לחמש שנים

מאיר כהן:  תחליט הממשלה אם היא רוצה ריבונות, אני משער שזה לא יקרה, אין להם מספיק אומץ

מאיר כהן:  תודה, אדוני

יולי יואל אדלשטיין: תודה, חבר הכנסת מאיר כהן

יולי יואל אדלשטיין:  חבר הכנסת בועז ביסמוט, ואחריו – חברת הכנסת שרון ניר

אלעזר שטרן: מאיר, הממשלה מחילה ריבונות על בתי המשפט, אין לה זמן גם לזה

יולי יואל אדלשטיין: בבקשה, חבר הכנסת ביסמוט, the floor is yours

שלום דנינו: עסוקים

בועז ביסמוט: קודם כול יש לי הרבה כבוד לחבר הכנסת אלקין, וגם הרבה הערכה לחבר הכנסת אלקין, גם אם אנחנו לא משתייכים לאותו מחנה היום

מאיר כהן: חבר הכנסת, ציינת בכוונה היום?     

זאב אלקין: חבר הכנסת מאיר כהן, כמו שאומרים, בקרוב אצלך

בועז ביסמוט: כאשר לא נותנים את התמונה המלאה אז זה לא מדויק

בועז ביסמוט:  זו תמונה לא מלאה לגבי למה זה לא עבר

בועז ביסמוט:  בואו ניתן את כל התמונה, בואו נספר לוועדה למה זה לא עבר

רם בן ברק: למה זה לא עבר?     

בועז ביסמוט: מה עשינו הלילה? הרי לא ישנו, כי יש את המשחק הפוליטי

בועז ביסמוט:  גם אתם הרי רוצים לטרפד את הממשלה שלנו, וזה חוקי וזה בסדר גמור, בילינו יחד

בועז ביסמוט:  מצידי אגב, פה זו ההזדמנות להגיד, שאני מעדיף לבלות לילות לבנים ולא ימים חשוכים

בועז ביסמוט:  אז הכול טוב, אני מסתדר אתכם - - -     

רם בן ברק: אני מזכיר לך, חבר הכנסת ביסמוט, שאנחנו תמכנו בשני חוקים אתמול בלילה

רם בן ברק:  אבל תמכנו בחוקים, אנחנו תומכים במה שחשוב

בועז ביסמוט: תנו לי רק לסיים

בועז ביסמוט:  למה אני אומר שהתמונה לא מלאה? אז לא הייתי שם, אבל הסיבה שזה לא עבר - - -     

זאב אלקין: חבר הכנסת ביסמוט, הבעיה שאתם הבאתם עסקת חבילה – גם לילות לבנים וגם ימים חשוכים

זאב אלקין:  זה בא ביחד

בועז ביסמוט: אמרתי ימים, זה מונע ממני

בועז ביסמוט:  הסיבה הייתה גם שנוהל פה מאבק פוליטי מר

בועז ביסמוט:  אתה יודע, היה פה איזה מחנה מסוים שהבטיח דבר מסוים וביצע את ההפך

רם בן ברק: במוקשים תמכנו אתמול?     

בועז ביסמוט: הצליחו בכלום זמן להדיח אתכם

בועז ביסמוט:  יותר מזה, הציבור גם כן מחא כפיים ועודד

אורנה ברביבאי: זה דיון פוליטי

בועז ביסמוט: לא, אני אומר את כל התמונה, למה זה לא עבר

אורנה ברביבאי: - - -     

בועז ביסמוט: לא, כי אתם אמרתם שזה היה מביש ולא אחראי

בועז ביסמוט:  מצד שני, האופוזיציה של אתמול הייתה מספיק אחראית לעשות את זה בצורה כזו שגם לא היה ואקום, נכון או לא?     

אורנה ברביבאי: תודה רבה

בועז ביסמוט: לא היה ואקום

בועז ביסמוט:  ואתה בעצמך יודע את זה

בועז ביסמוט:      עכשיו, רציתי את זכות הדיבור לדבר על ההסתייגות הזו של ידידי רם על הסטטוס-קוו הקיים, בתנאי שיישאר

בועז ביסמוט:  ועל זה אני רוצה להגיד דבר מסוים, כי אי-אפשר סתם לזרוק דברים באוויר

בועז ביסמוט:  ראיתי איזה זלזול מסוים, כאילו רק השותפים הקואליציוניים שלנו, שאנחנו אגב מאוד גאים בהם, רוצים את העניין הזה של שינוי הסטטוס והחלת ריבונות, כאילו שהליכוד לא רוצה

זאב אלקין: לא אמרתי שהם רוצים

זאב אלקין:  אם היו רוצים היו מקבעים את זה בהסכם

בועז ביסמוט: אל תקטע

בועז ביסמוט:  אחרי זה תדבר

בועז ביסמוט:  להזכיר לך, ב-15 בספטמבר 2020 היו הסכמי אברהם

בועז ביסמוט:  קדם לזה באמת רצון של ראש הממשלה להחלת ריבונות

בועז ביסמוט:  נכון או לא? גם הייתה אפילו מסיבת עיתונאים – אני הייתי שם, לא אתה – שבו אפילו הוצגו הדברים, לפי דעתי השר לוין, שר המשפטים היום, היה שם והיה בסוד העניינים

רם בן ברק: אני מזכיר לך שאנחנו תמכנו בזה

אלעזר שטרן: אז עכשיו אפשר, יש כבר הסכמי אברהם

בועז ביסמוט: הטרפוד להחלת הריבונות, בין היתר, הייתה פה מבית, וזה יצא, זה לא סודי

רם בן ברק: אנחנו תמכנו בתוכנית טראפ, על מה אתה מדבר? אנחנו תמכנו

רם בן ברק:  מי שהתנגד היה יושב-ראש - - -     

בועז ביסמוט: ואתה יודע שאנשים כמו שר החוץ אשכנזי, ואנשים כמו גנץ, וחבל שהוא לא פה טרפדו את זה

בועז ביסמוט:  אז קצת צניעות

בועז ביסמוט:  אחרי שאתם מטרפדים - - -     

אלעזר שטרן: אבל, ביסמוט, עכשיו כבר יש הסכמי אברהם

אלעזר שטרן:  יאללה, תחילו

אלעזר שטרן:  יש הסכמי אברהם

בועז ביסמוט: יפה מאוד

בועז ביסמוט:  כפי שאתה רואה, אם הרפורמה המשפטית - - -     

אלעזר שטרן: אני רואה ההפך פה

בועז ביסמוט: זאת הולכת להיות הממשלה האפקטיבית ביותר

בועז ביסמוט:  אתם תצפו ותלמדו איך מושלים

אלעזר שטרן: אז למה חמש שנים? תעשה לשנה

בועז ביסמוט: אתם תצפו ותלמדו

בועז ביסמוט:  תודה רבה

זאב אלקין: היא תחיל ריבונות או לא?     

בועז ביסמוט: אני מאוד מקווה שכן

בועז ביסמוט:  יש להניח שכן

זאב אלקין: זו כותרת לפחות

אלעזר שטרן: היא תפנה את ח'אן אל-אחמר

יולי יואל אדלשטיין: אוקיי

יולי יואל אדלשטיין:  הייתה שאלה קצרה ותשובה קצרה

יולי יואל אדלשטיין:  אנחנו ממשיכים

יולי יואל אדלשטיין:  חברת הכנסת שרון ניר, בבקשה

שרון ניר: קודם כול לנגד עינינו תושבי יהודה ושומרון, הצרכים שלהם, הצרכים במצב המיוחד הזה של אזור יהודה ושומרון

שרון ניר:  ובאמת כמו שהבטחנו, אנחנו נהיה אופוזיציה לממשלה ולא אופוזיציה למדינה, ובטח לא לתושבי יהודה ושומרון

שרון ניר:  ולכן אנחנו כמובן בעד להסדיר את המצב המיוחד הזה באמצעות תקנות יו"ש, ולדאוג לאזרחים ולתושבים

שרון ניר:  אנחנו בעד הסדרה של המצב

שרון ניר:  כמובן הסדרה של כל היבטי הצבאי ברמה הביטחונית, וגם ביחס לפעילותנו ביחס לדין הבין-לאומי

שרון ניר:      ולכן אנחנו נתמוך בתקנות האלה

שרון ניר:  אני חושבת שהשאלה שהניח אותה חבר הכנסת אלקין היא בהחלט צריכה להיות פה על הפרק, עם איזושהי הסתכלות ארוכת טווח

שרון ניר:  צריכה לצאת מפה איזושהי אמירה

שרון ניר:  יש לי ציפייה, לפחות מהממשלה, סוף סוף יש לנו ממשלת ימין מלא מלא, אז אנחנו באמת מצפים לשמוע על המצב המיוחד הזה, איך הוא באמת תופס איזשהו סוג של הסדרה, במיוחד שאנחנו רואים בכך סוג של הזדמנות מבחינתכם, לרבות הסתכלות על ההצהרות שלכם כממשלה, ממשלת ימין מלא מלא

שרון ניר:  ונשמח גם אם תהיה לזה התייחסות, בטח כשזה יוצג

יולי יואל אדלשטיין: תודה, חברת הכנסת שרון ניר

יולי יואל אדלשטיין:  חבר הכנסת משה סולומון, אחריו – חברת הכנסת אורנה ברביבאי

יולי יואל אדלשטיין:  בבקשה, משה – מוותר

יולי יואל אדלשטיין:  בבקשה, אורנה

אורנה ברביבאי: אני בכוונה נמנעת מהדיון הפוליטי, משום שהוא גדול, הוא משמעותי

אורנה ברביבאי:  ויש פה שאלה מאוד גדולה על ריבונות ביהודה ושומרון

אורנה ברביבאי:  התחלתי לעבור על איזה מסמך שפורסם על החלת ריבונות של סמוטריץ', יהיה מעניין לקרוא טוב, והאופן שבו הוא רואה את זה

אורנה ברביבאי:  אני חושבת שאין לנו ממש ברירה

אורנה ברביבאי:  אנחנו לא יכולים להשאיר את יהודה ושומרון ללא – בכוונה שאלתי, לא כי לא ידעתי את התשובה, כי זה היה משמעותי, כדי שנשמע כולנו מה ההשפעה וההשלכה של היעדר אישור התקנות

אורנה ברביבאי:  ולכן אנחנו נצביע בעד התקנות

אורנה ברביבאי:       אני חושבת שאנחנו כן צריכים לעקוב אחרי הדבר הגדול של החלת ריבונות באיו"ש, והמשמעות שהתקנות מתכתבות עם ההחלטות שהתקבלו, כולל מה ההשלכות ומה השפעות במידה של שינוי כזה או אחר

אורנה ברביבאי:  אני חושבת כשאתה כן צריך לקבוע דיווח, ולא לחכות לעוד חמש שנים לדיון

אורנה ברביבאי:  מאחר שאנחנו מבינים, וזה נאמר פה בצורה מפורשת, שיש פה כוונה לשנות את החוק ולהתייחס אחרת לריבונות ביהודה ושומרון, כך או אחרת יהיו השלכות והשפעות גם על התקנות

אורנה ברביבאי:  אני חושבת שכן צריך לקבוע מדד או מועד שבו ככל שיהיה שינוי בחוק כך יהיה צורך להידרש לדווח לוועדה כמשהו שהוא כחלק ממעקב

אורנה ברביבאי:      פה אני כן מדברת על התהליך הפוליטי, ביסמוט, מה שאני אומרת כאן לא פוסל את האופן שבו אנחנו נביע כאופוזיציה את דעתנו באשר לאופן החלת הריבונות, להשגות שיש לנו, לאופן שבו זה בא לידי ביטוי מול האג'נדה שאנחנו מביאים

אורנה ברביבאי:   לגופו של עניין, לנושא התקנות, אני אהיה בעד

יולי יואל אדלשטיין: תודה, חברת הכנסת אורנה ברביבאי

יולי יואל אדלשטיין:  עוד מישהו שלא קיבל זכות דיבור? לא, משה סולומון ויתר

זאב אלקין: אני שמעתי שהוא תומך בעשר שנים, לפחות כקריאת ביניים

משה סולומון: אני אמרתי שזו גם סוגיה לדיון אם כבר, אבל כרגע לעניין הזה צריך עוד להעמיק בנושא

שלום דנינו: יולי, בכל זאת אני אגיד כמה מילים

יולי יואל אדלשטיין: בבקשה, חבר הכנסת דנינו

שלום דנינו: אני מסכים שהתקנות האלה הן חלק מהסטטוס-קוו שישנו היום בשאלה הגדולה מה עושים ביהודה ושומרון

שלום דנינו:  אני מסכים גם עם אלעזר שטרן שאלה שרוצים להחיל את החוק – כנראה זה לא כל כך פשוט; ואלה שרוצים שתי מדינות – גם זה כנראה פתרון שלא נראה באופק

שלום דנינו:  השאלה של מה יקרה ביהודה ושומרון, אני חושב שהשאלה הזאת לא תוכרע פה בוועדת החוץ והביטחון

זאב אלקין: אז איפה היא תוכרע?     

שלום דנינו: היא תוכרע ברמה של המפלגות, שהן יקבלו עמדה, איזה תהליך מדיני כזה או אחר

זאב אלקין: חבר הכנסת ביסמוט אמר שיש עמדה ברורה ושתחול ריבונות עוד בקדנציה הזאת

זאב אלקין:  אז אין עמדה?     

שלום דנינו: אוקיי

שלום דנינו:  ואז זה יתגלגל לפה

בועז ביסמוט: לי יש עמדה ברורה מאוד

אלעזר שטרן: לא לך, למפלגות, למצעים של המפלגות

שלום דנינו: דבר נוסף שאני באמת רוצה להגיד, שהוועדה הזאת היא כל כך מיוחדת, ואני מנסה ומשתדל באמת להימנע ממחלוקות שוליות שהן לא רלוונטיות לכל דיון

שלום דנינו:  לא חייבים לריב, בטח לא בוועדה הזאת

רם בן ברק: אתה יודע מה היה כאן לפני שנה? מה היה במליאה על הנושא הזה לפני שנה?     

שלום דנינו: לא, אני ראיתי את זה בטלוויזיה

שלום דנינו:  ואני אומר שאני באמת מנסה להימנע מהמחלוקות, אבל אני שומע אתכם פעם אחרי פעם, ואני חייב - - -     

בועז ביסמוט: אגב, ראינו - - -     

שלום דנינו: ביסמוט, אל תפריע לי

רם בן ברק: אין מחלוקת, אנחנו מצביעים בעד

שלום דנינו: כן, אני יודע

שלום דנינו:  אבל אני רוצה להגיד משהו עקרוני, כי אני שומע את זה גם במליאה

שלום דנינו:  כשאתם טוענים פעם אחר פעם – ואני מקווה שזו פעם אחרונה שאני כאילו מתמקח אתכם – אנחנו נהיה אופוזיציה לממשלה ולא למדינה, חבר'ה, יש הבדל גדול מאוד בין המצב שהיום הממשלה הזאת לא זקוקה לאצבעות שלכם

אורנה ברביבאי: אז מה אתה מציע, שלא נגיד את דעתנו? דנינו, אז התקווה שלך התבדו

יולי יואל אדלשטיין: תנו לו לסיים בבקשה

שלום דנינו: סליחה, זה לא מה שאני אומר

שלום דנינו:  אני אומר שיש הבדל גדול בין זה שהייתם צריכים את האצבעות של האופוזיציה בשביל להעביר - - -     

אלעזר שטרן: לא היינו צריכים

שלום דנינו: הייתם צריכים

שלום דנינו:  בגלל זה זה לא עבר

זאב אלקין: לא, היינו צריכים רק שלא תצביעו נגד

אלעזר שטרן: לא כדאי להיכנס

אלעזר שטרן:  אתם הצבעתם נגד

אלעזר שטרן:  לא היינו צריכים

אורנה ברביבאי: אתה לא רוצה לריב ואתה יוצר מריבה

שלום דנינו: ואני באמת מברך על התמיכה שלכם, ותודה רבה

אורנה ברביבאי: יפה

אורנה ברביבאי:  ונסתפק בזה

יולי יואל אדלשטיין: תודה לחבר הכנסת דנינו

זאב אלקין: ומה עם ההבטחה של עשר שנים, חבר הכנסת דנינו?     

שלום דנינו: מי הבטיח עשר שנים?     

זאב אלקין: אמרתי, דיברו על כך ראשי האופוזיציה דאז - - -     

שלום דנינו: כנסת 24? אנחנו כנסת 25

שלום דנינו:  אני חושב שכל החברים פה הם מהכנסת ה-25

שלום דנינו:  אז יאללה, בוא נתחיל דף חדש

זאב אלקין: זו גישה מעניינת

יולי יואל אדלשטיין: אוקיי

יולי יואל אדלשטיין:  אז אני שמח על הדיון - - -     

זאב אלקין: זה אומר שכל הבטחות הבחירות שהיו בתהליך של הבחירות לכנסת ה-25 מצד הליכוד מאופסות, כי אנחנו כנסת חדשה, וזה היה בכנסת ה-24

קריאה: חוץ מהרפורמה במערכת המשפט

שלום דנינו: אלקין, אנחנו משתדלים

שרון ניר: את הרפורמה הם לא הבטיחו

יולי יואל אדלשטיין: חברים, קודם כול תודה רבה על הדיון, רובו היה ענייני

יולי יואל אדלשטיין:  אני אשתדל גם להישאר ענייני

יולי יואל אדלשטיין:  אני אגיד כך: לגבי הדברים שנשמעו, אני לא אתחמק גם ממה שהופנה אלייך

יולי יואל אדלשטיין:  צדק חבר הכנסת אלעזר שטרן, אני בעד צמצום שטח אפור בכל מיני תחומים

יולי יואל אדלשטיין:  אני תמיד אומר שאנחנו כבר לא מדינה מלפני 30, 40, 50 שנה, שאפשר בקריצות עין לומר: נו, אבל אנחנו מבינים, הינה מה שקורה פה, יש לנו רוב ציוני במדינה, ואנחנו מבינים

יולי יואל אדלשטיין:  בג"ץ קעדאן לא היה קורה לפני 50 שנה

יולי יואל אדלשטיין:  דברים צריכים להיות על השולחן רשומים, איפה שצריך בחוק ואיפה שצריך בהחלטות הכנסת, ולא להשאיר שטח אפור

יולי יואל אדלשטיין:  ולכן כן, נכון, פעלתי ואני אמשיך לפעול בתפקיד החדש הזה לצמצם את העניין של שטח אפור, והארכות למיניהן בהוראות שעה למיניהן

יולי יואל אדלשטיין:  תמיד אם רוצים לעשות משהו צריך לחוקק את זה איפה שצריך לחוקק

יולי יואל אדלשטיין:  אם לא צריך, אז אין מה להתייחס לזה במסגרת סמי חקיקה

יולי יואל אדלשטיין:      יחד עם זאת, נאמרה פה איזושהי הערה לגבי תושבי יהודה ושומרון

יולי יואל אדלשטיין:  אז כמי ש-28 שנים היה תושב יהודה ושומרון, אני לא זוכר שאי-פעם לא ישנתי לילה בגלל שחשבתי שמתקרב המועד של הארכת תקנות יו"ש

זאב אלקין: כי לא העלית על הדעת שלא יצביעו על זה

זאב אלקין:  לא יכולת לקחת בחשבון את מה שקרה פה לפני חצי שנה

יולי יואל אדלשטיין: זה גם נכון

מאיר כהן: מי חשב על זה? מי? ביקשנו שהם לא יתנגדו

מאיר כהן:  לא שביקשנו שהם - - -     

יולי יואל אדלשטיין: לא, מאיר, אל תגרור אותי

יולי יואל אדלשטיין:  בסדר, מקימים קואליציה עם גורמים שלפחות דברים כאלה לא נמצאים איתם במחלוקת

יולי יואל אדלשטיין:  אבל אני אומר: זה גם עניין שזה אוטומטי מוארך, וגם עניין, בואו נגיד, כשהממשלה תחליט להחיל ריבונות – כך אני מקווה, אני דיברתי על החלת ריבונות הרבה לפני שזה נהיה פופולרי, ואז עוד היו כותרות על אחד שהשתגע, ובושה שיש שרים בישראל שמוציאים מפיהם את הדברים האלה וכן הלאה

יולי יואל אדלשטיין:  עכשיו זה שיח לגיטימי

יולי יואל אדלשטיין:  לא כולם מסכימים, אבל זה שיח לגיטימי

יולי יואל אדלשטיין:  אז כשהממשלה תחליט, בעזרת השם, להחיל ריבונות, אז לא יעזור אם יש תקנות או אין תקנות

יולי יואל אדלשטיין:  כמו שבביצוע תוכנית האיוולת ב-2005 זה לא עזר לתושבי עזה שהיו תקנות בתוקף

זאב אלקין: אגב, אדוני היושב-ראש, אתה כמו חבר כנסת ביסמוט מעריך שבקדנציה הזאת תחול ריבונות?     

יולי יואל אדלשטיין: אני לא יודע

יולי יואל אדלשטיין:  אני מזמן למדתי לא להיות נביא, לא במזרח התיכון ולא בכלל

יולי יואל אדלשטיין:  אבל אני לפחות את עמדתי לא הסתרתי ולא מסתיר

זאב אלקין: לא, לא שאלתי את עמדתך, שאלתי אם זה יקרה בפועל

בועז ביסמוט: אנחנו מקווים שכן

יולי יואל אדלשטיין: אני מאוד מקווה

יולי יואל אדלשטיין:  אני מקווה כבר 12–13 שנה

זאב אלקין: אני לא שאלתי על התקווה

זאב אלקין:  אנחנו מאוד בעד תקווה

זאב אלקין:  שאלתי על הערכה

יולי יואל אדלשטיין: אני לא יודע להעריך, זה באמת תלוי באלף ואחד דברים

יולי יואל אדלשטיין:  לדעתי בפרלמנט חשוב גם השיח

בועז ביסמוט: ברור

יולי יואל אדלשטיין: כמו שהשיח על שתי מדינות הלך ודעך, ופעם זה היה בון טון, אני מקווה מאוד שבאמת השיח על הריבונות יוביל בסופו של דבר גם לצעדים מעשיים

יולי יואל אדלשטיין:  זה לא יקרה ביום אחד - - -     

זאב אלקין: יכול להיות הרכב קואליציוני יותר - - - מזה?     

יולי יואל אדלשטיין: לכן מן הטעמים האלה אני אומר דבר מאוד פשוט: אני באמת מתנגד מהותית להארכה לעשר שנים, כי זה סוג של הרמת ידיים, לומר: לא ישתנה שום דבר

זאב אלקין: לא, הפוך, אתה נימקת כרגע שזה לא יפריע להחיל ריבונות

יולי יואל אדלשטיין: אני גם לא חושב שאנחנו כל שנה צריכים להתעסק עם הנושא הזה, כי כמו שאמרתי, שאם הממשלה תפעל כמו שאני מקווה – והינה שמעתי שחבר הכנסת ביסמוט ואני מניח שגם אחרים בחדר מקווים – אם הממשלה תפעל אז לא יהיה לא תהיה שום נפקא מינה אם התקנות לשנה או לחמש שנים וכן הלאה

יולי יואל אדלשטיין:  אני מקווה שהממשלה תפעל בכיוון הנכון

יולי יואל אדלשטיין:      ולכן אם יש משרד משפטים שמגיע ומבקש הארכה לחמש שנים, כמו שזה היה עד כה וכפי שאמרתי, וכפי שגם חברי הכנסת מהאופוזיציה אמרו ובצדק, שבדרך כלל הדיון הזה היה משמים, ועד שזה התעורר לפני חצי שנה כאיזה issue, אז בכלל אף אחד לא התייחס לזה כאיזו מחלוקת או דרמה

יולי יואל אדלשטיין:  ולכן אני מציע פשוט לקבל את ההחלטה הזאת

יולי יואל אדלשטיין:      עכשיו, מכיוון שיש הסתייגויות רבות, גם סביב עניין התאריך וסביב עוד כל מיני דברים, אז מי שרוצה לנמק אני מניח שנימק

יולי יואל אדלשטיין:  יש פה אפילו סיעות שהגישו הסתייגויות ולא הגיעו לדיון

יולי יואל אדלשטיין:  אין לי שום בעיה לבקש מהיועצת המשפטית לצרף את ההסתייגויות האלה ולהעלות אותן ישר למליאה

זאב אלקין: אני מניח שזה חברי כנסת שפשוט לא רגילים שמזמינים אותם לוועדת החוץ והביטחון, כי בדרך כלל הם לא נמצאים פה, אז לא עלה בדעתם שהם יכולים להגיע לדיון

יולי יואל אדלשטיין: תשמע, מאז שהזמינו אותו לקואליציה אני בטוח שהאופקים שלו התרחבו

זאב אלקין: אבל גם אז לא הזמינו אותו לוועדת החוץ והביטחון

שלום דנינו: זה סודי

שלום דנינו:  אנחנו לא יודעים על מה אתם מדברים

יולי יואל אדלשטיין: זה סלנג מקומי, אתה תלמד

אלעזר שטרן: תהנה מזה שאתה עוד לא יודע

יולי יואל אדלשטיין: גברתי היועצת המשפטית, אני מציע, קיבלנו פה הסתייגויות, חבר הכנסת אלקין נימק

יולי יואל אדלשטיין:  אם יש עוד מישהו שרוצה לנמק, אבל אני חושב שהדברים מאוד ברורים, מדברים בעד עצמם, זה לא הסתייגויות שאני צריך לשאול את חבר הכנסת למה התכוונת ולמה אתה - - -     

מירי פרנקל-שור: אתה רוצה שינמקו?     

יולי יואל אדלשטיין: לא

יולי יואל אדלשטיין:  אז אני אומר: אם רוצים לנמק, אני בהחלט פתוח לזה

יולי יואל אדלשטיין:  אם רוצים פשוט שזה יגיע למליאה, ולנמק שם במסגרת חמש דקות שניתנות על כל הסתייגות, או כל סידור אחר שתמצאו בוועדת הכנסת - - -     

קריאות: במליאה

אלעזר שטרן: ברוח הדברים של חבר הכנסת דנינו, נעביר למליאה

יולי יואל אדלשטיין: במליאה

יולי יואל אדלשטיין:  בבקשה, היועצת המשפטית של הוועדה

זאב אלקין: אני רק אבקש על דבר אחד, על ההסתייגות לעשר שנים להצביע

קריאה: כאן?     

זאב אלקין: כן

יולי יואל אדלשטיין: בסדר גמור

שלום דנינו: ו-35 במאי של מפלגת העבודה, זה אני חושב דורש גם הסבר

שלום דנינו:  בהסתייגות שלהם כתוב "החל מ-35 במאי"

מירי פרנקל-שור: כמו 31 בפברואר

קריאה: טעות סופר

אלעזר שטרן: היושב-ראש, אימא שלי, זכרונה לברכה, אמרה על זה ביידיש: די וואך אין בין אכט טעג – השבוע בעוד שמונה ימים

אלעזר שטרן:  זה בערך ככה

מירי פרנקל-שור: לחברי הכנסת החדשים, מהותה של הסתייגות זה תיקון להצעת החוק

מירי פרנקל-שור:  אבל יש אפשרות לקבל זמן במליאה על ידי הגשת בקשה לרשות דיבור, שזה מאפשר לחמש דקות דיבור במליאה בעניין הצעת חוק

מירי פרנקל-שור:  אז מי שמעוניין בבקשה לרשות דיבור, בבקשה רק להודיע לנו, מכיוון שאנחנו צריכים להגיש את זה למליאה

שלום דנינו: ואתם לא מאגדים הסתייגויות שדומות בקובץ אחד?     

מירי פרנקל-שור: בוודאי

מירי פרנקל-שור:  אנחנו אחר כך מייצרים קובץ, קיבלנו את זה רק הבוקר

מירי פרנקל-שור:  אבל מי שלא הגיש הסתייגות וכן מבקש לדבר בעניין הצעת החוק, אז רק בבקשה להודיע לנו

אלעזר שטרן: מירי, לא צריך - - -     

מירי פרנקל-שור: אתם לא, אבל יש כאן חברי כנסת מהקואליציה - - -     

משה סולומון: אני רוצה לשאול לגבי ההצעה של אלקין, שמהותית אני מסכים איתה

משה סולומון:  הייתי רוצה לדעת עוד לפני הדיון על הארכה לעשר שנים, מה המשמעות של הדבר הזה

זאב אלקין: שפעם הבאה יצטרכו להאריך את זה - - -     

משה סולומון: לא, זו המשמעות החיצונית שהיא ברורה, ואני בעדה אגב

משה סולומון:  אבל השאלה אם יש עוד משמעויות

יולי יואל אדלשטיין: אני חושב שכאן התייחס לזה במרומז או לא במרומז נציג משרד המשפטים

יולי יואל אדלשטיין:  אלה לא החלטות שנציגים מקצועיים שיושבים כאן יכולים לקבל

יולי יואל אדלשטיין:  אנחנו כחברי כנסת ודאי שיכולים לקבל כל דבר

יולי יואל אדלשטיין:  אם אתה שואל אותי, יש לזה משמעות

יולי יואל אדלשטיין:  אחד מחברי הכנסת, סליחה שאני לא זוכר מי, זרק את זה, מה זה יעשה בזירה הבין-לאומית וכן הלאה וכן הלאה

זאב אלקין: אם אתם מפחדים לעלות מחמש לעשר, ריבונות תחילו?     

יולי יואל אדלשטיין: אבל אם אתה שואל אותי לגבי החיים עצמם, כפי שאמרו גם כאן? לא עושה שום הבדל

יולי יואל אדלשטיין:  גם אם אתה מאריך לשלוש שנים או לחמש או לעשר

זאב אלקין: יצירת ודאות

יולי יואל אדלשטיין: אבל אני נוטה לקבל, כמו שאמרתי, את בקשת הממשלה במקרה הזה

יולי יואל אדלשטיין:  אני אישית מהותית לא חושב שהארכה לעשר שנים היא נכונה, כי זאת סוג של הרמת ידיים מול כל הנושא של שינויים מהותיים ביהודה ושומרון

זאב אלקין: ובחמש שנים לא תהיה החלת ריבונות

שלום דנינו: משה, ואם אלקין מחבק אותך – תיזהר

משה סולומון: לא, זו לא הפרדיגמה שלי

אלעזר שטרן: הוא מחבק את אלקין

בועז ביסמוט: חבר הכנסת סולומון, ההערה של אלקין לא הייתה במקום, כי יש להניח שאתה יודע להבדיל בין חמש לעשר, אני מניח

בועז ביסמוט:  אבל הסיפור הוא לא זה

בועז ביסמוט:  אני מניח שהמפלגה שלך, כמו שלי, מייחלת לריבונות, נכון או לא? עד עכשיו אני צודק

בועז ביסמוט:  העניין של עשר שנים, אתה כאילו - - -     

זאב אלקין: בועז, צריך להיות עקביים

זאב אלקין:  מה שאמרת אומר שבחמש שנים הקרובות לא תהיה ריבונות

בועז ביסמוט: לא אמרתי

בועז ביסמוט:  גם שנה זה טוב

בועז ביסמוט:  לא אמרתי את זה

זאב אלקין: הרי אמר כאן היושב-ראש שאין שום קשר בין הארכת תקנות - - -     

אלעזר שטרן: בועז, תקל עליו

אלעזר שטרן:  תגיד לו שהוא חבר כנסת של הקואליציה, הוא צריך להצביע כמו הממשלה

רם בן ברק: חברים, לא חבל על הזמן של כולנו?     

מאיר כהן: אפשר להציג הסתייגויות, אדוני?     

זאב אלקין: גם לעשר אתה - - -     

בועז ביסמוט: זה לא מדויק מה שאתה אומר

זאב אלקין: חס וחלילה

זאב אלקין:  זה לא יקרה

יולי יואל אדלשטיין: לא חייבים להסכים איתי בדעות האישיות הפוליטיות שלי, אבל במה שאני הסברתי אני לא חושב שיש ויכוח שאפשר לפתוח פה

יולי יואל אדלשטיין:  על החיים עצמם אין משמעות; על ההשלכות של צעד כזה, שהוא גם סטייה מהסטטוס-קוו, יכולות להיות באמת משמעויות

יולי יואל אדלשטיין:  דרך אגב, גם בשיחה שלי עם הייעוץ המשפטי של הוועדה, הם סבורים שחמש שנים זה משהו שהרבה יותר מתאים להארכות כאלה

שרון ניר: מצב זמני

יולי יואל אדלשטיין: כל השאר זה החלטות

יולי יואל אדלשטיין:  אני יודע מה אני רוצה? אני יודע מה חלק מן החברים פה רוצים? דרך אגב, גם מהקואליציה, גם מהאופוזיציה

יולי יואל אדלשטיין:  אבל זה לא שייך כרגע לעניין של הארכת התקנות

אורנה ברביבאי: כבוד היושב-ראש, אנחנו בשלים להצבעה

יולי יואל אדלשטיין: אתם בשלים להצבעה? אז מה אני לא אעשה בשביל הרצונות של האופוזיציה בוועדה הזאת

יולי יואל אדלשטיין:       חברים, אני חוזר למען הסר ספק: כל ההסתייגויות שהוגשו על ידי חברי האופוזיציה יועלו למליאה, מי שנימק, מי שלא נימק

מאיר כהן: לזכות דיבור?     

יולי יואל אדלשטיין: להנמקת ההסתייגויות במליאה

יולי יואל אדלשטיין:  לא צריך לנמק פעמיים

יולי יואל אדלשטיין:       ולגבי ההסתייגות, שאנחנו מפאת כבודם של חברינו והקולגות שלנו נגיד שהייתה שם טעות דפוס לגבי איזשהו תאריך בהסתייגות, אז היועצת המשפטית תדבר עם הסיעה, והם יתקנו את התאריך שבינתיים התאמצתי למצוא בלוח השנה ולא מצאתי

יולי יואל אדלשטיין:      אנחנו מצביעים רק על פי בקשת חבר הכנסת אלקין על ההסתייגות שלו של להאריך את התקנות לעשר שנים

יולי יואל אדלשטיין:  ואני רק מציע, מכיוון שפעם ראשונה אנחנו מצביעים בכנסת ה-25 בוועדה הזאת – אסף, תסביר מי מצביע, מי ממלא מקום של מי, תבהיר את הדברים האלה לחברי הכנסת

אסף פרידמן: אז מי שמצביע זה חבר

אסף פרידמן:  אם חבר ועדה לא נמצא, רשאי להצביע במקומו אחד מממלאי המקום

זאב אלקין: אני במקום חבר הכנסת סער

אסף פרידמן: כן

יולי יואל אדלשטיין: אז חבר הכנסת אלקין מצביע במקום חבר הכנסת סער

ניסים ואטורי: שלא תבקש פריימריז בסוף - - -     

אלעזר שטרן: דרך אגב, בוועדה הזאת - - -     

אסף פרידמן: אין ממלא מקום ארעי מה שנקרא

אלעזר שטרן: הבנתי

יולי יואל אדלשטיין: לא, ממלא מקום קבוע הוא כמעט כמו חבר

זאב אלקין: אני רק מודיע לחברי הליכוד שזה מצולם לצורך פריימריז, ההצבעה הזאת על עשר שנים

שלום דנינו: אני לא רואה שזה מצולם

זאב אלקין: זה עובר מפה ישירות ליוסי דגן

בועז ביסמוט: שמעדיף ריבונות

יולי יואל אדלשטיין: חברים, אנחנו נתמודד עם זה

יולי יואל אדלשטיין:       אני מבקש להצביע

יולי יואל אדלשטיין:  מי בעד ההסתייגות של חבר הכנסת אלקין, להאריך את תוקף התקנות לעשר שנים? ירים את ידו

אסף פרידמן: שניים

יולי יואל אדלשטיין: תודה

יולי יואל אדלשטיין:  מי נגד ההסתייגות? ירים את ידו

אסף פרידמן: רוב

יולי יואל אדלשטיין: תודה

יולי יואל אדלשטיין: לא אושרה

יולי יואל אדלשטיין: אז יש רוב חברי הוועדה וממלאי מקום שהצביעו נגד ההסתייגות, אבל זה לא ימנע - - -     

זאב אלקין: אני נעלב בשם השר לוין והשר קיש שהעלו את הרעיון הזה - - - כזה חוסר תמיכה ברעיון שלהם

בועז ביסמוט: הם יתאוששו

יולי יואל אדלשטיין: לא שאלתי אם יש נמנעים, אז לצורך הפרוטוקול אין נמנעים

אלעזר שטרן: אני

יולי יואל אדלשטיין: סליחה, חבר הכנסת אלעזר שטרן נמנע

יולי יואל אדלשטיין:  טוב ששאלתי

יולי יואל אדלשטיין:       אני רק מזכיר ומסביר לחברים החדשים, שזה לא מונע מחבר הכנסת אלקין להגיש את ההסתייגות הזאת במליאה ולנמק אותה

זאב אלקין: להפך

יולי יואל אדלשטיין: בדיוק

יולי יואל אדלשטיין:  אפילו להפך

זאב אלקין: וזה התהליך התקין הנורמלי

בועז ביסמוט: שאלה לייעוץ המשפטי: זה עולה למליאה בטווח זמן של - - -     

אסף פרידמן: זה כבר תלוי במליאה, במזכירות

אסף פרידמן:  החוק, כמו שהסבירו בייעוץ המשפטי, חייבים לסיים חקיקה עד ה-15 בפברואר

יולי יואל אדלשטיין: אנחנו את שלנו כרגע עשינו

יולי יואל אדלשטיין:  הייעוץ המשפטי ינסח את מה שצריך

יולי יואל אדלשטיין:  אנחנו נגיש את זה למזכירות הכנסת, ושם מתי שהיושב-ראש יחליט לשים את זה לסדר-היום כך אכן יהיה

יולי יואל אדלשטיין:  אני מודה מאוד - - -     

רם בן ברק: לא, תצביע על התקנות

יולי יואל אדלשטיין: סליחה

יולי יואל אדלשטיין:  כמעט פישלתי

יולי יואל אדלשטיין:  אתם רואים? עם כל ההסברים המלומדים, כמעט פישלתי

זאב אלקין: אם אני מבין נכון, יהיה ניתן עוד להגיש הסתייגויות?     

שלום דנינו: זהו

שלום דנינו:  נגמר

זאב אלקין: עכשיו רק בקשות דיבור?     

יולי יואל אדלשטיין: רק בקשות דיבור

יולי יואל אדלשטיין:  וחברים, באמת תודה, הצלתם אותי מטעות

זאב אלקין: רק אני מציין לפרוטוקול, שההסתייגות שלי הייתה גם בשם חברי הכנסת סער, מתן כהנא ושרן השכל, שיהיה ברור

יולי יואל אדלשטיין: קיבלנו את זה גם לצורך הפרוטוקול

יולי יואל אדלשטיין:      אז אם כן, לא התקבלו כאן הסתייגויות בוועדה, ולכן אנחנו נצביע - - -     

רם בן ברק: התקבלו אבל לא - - -     

יולי יואל אדלשטיין: לא, לא התקבלו על ידי – אז בבקשה, אדוני, הקראת ההצעה המקורית

עידו בן-יצחק: הצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשפ"ג–2023

יולי יואל אדלשטיין: תודה רבה

יולי יואל אדלשטיין:  אם כן, זה הנוסח שאנחנו מצביעים עליו

יולי יואל אדלשטיין:  מי בעד נוסח החוק? ירים את ידו

יולי יואל אדלשטיין:  תודה

יולי יואל אדלשטיין:  מי נגד? נמנעים?     

יולי יואל אדלשטיין: אושר

יולי יואל אדלשטיין: אז זה התקבל פה אחד

יולי יואל אדלשטיין:      אני מודה לכל המשתתפים, ודאי חברי כנסת ואנשי המקצוע

יולי יואל אדלשטיין:  הישיבה הזאת נעולה